An potasyo o potasyum (, Ingles: potassium, may simbolo na K na gikan sa taramong kalium, may atomikong bilang na 19, atomikong gabat na 39.102, punto nin pagkatunaw na 63.65 °C, punto nin pagkalakaga na 774 °C, espesipikong grabidad na 0.862, asin balensyang 1) iyo sarong elementong metaliko na piggagamit sa paggibo nin mga asing kaipuhan na maisalak sa abono sagkod sabon. Karakter kaini an pagigin arug kan pirak, may kalumuyan, asin madaling magsabog. Si Humphry Davy an nakadiskobre kaini kaidtong 1807.